ddrg/super_eurlex huggingface dataset:
2000/757/EY, Euratom: Neuvoston päätös, tehty 30 päivänä marraskuuta 2000, talous- ja sosiaalikomitean alankomaalaisen jäsenen nimeämisestä



Virallinen lehti nro L 304 , 05/12/2000 s. 0016 - 0016



Neuvoston päätös, tehty 30 päivänä marraskuuta 2000, talous- ja sosiaalikomitean alankomaalaisen jäsenen nimeämisestä (2000/757/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Kommer DE KNEGTin erottua, mikä on annettu neuvostolle tiedoksi 10 päivänä lokakuuta 2000, ja ottaa huomioon Alankomaiden hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään H. KRUL talous- ja sosiaalikomitean jäseneksi Kommer DE KNEGTin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 30 päivänä marraskuuta 2000. Neuvoston puolesta Puheenjohtaja M. Demessine (1) EYVL L 257, 19.9.1998, s. 37.
2000/768/EY: Komission päätös, tehty 6 päivänä joulukuuta 2000, lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa ja väliaikaisen tullin lopullisesta kantamisesta annetun neuvoston asetuksen (EY) N:o 2450/98 tarkastelun päättämisestä (tiedoksiannettu numerolla K(2000) 3680)



Virallinen lehti nro L 306 , 07/12/2000 s. 0036 - 0036



Komission päätös, tehty 6 päivänä joulukuuta 2000, lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa ja väliaikaisen tullin lopullisesta kantamisesta annetun neuvoston asetuksen (EY) N:o 2450/98 tarkastelun päättämisestä (tiedoksiannettu numerolla K(2000) 3680) (2000/768/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(1), ja eritysesti sen 19 artiklan, on kuullut neuvoa-antavaa komiteaa asiasta, sekä katsoo seuraavaa: 1 MENETTELY (1) Neuvoston asetuksella (EY) N:o 2450/98 otettiin käyttöön edellä mainittua tuotetta koskeva lopullinen tasoitustulli 14 päivänä marraskuuta 1998(2). Lopullisten toimenpiteiden käyttöönoton jälkeen komissio vastaanotti asetuksen (EY) N:o 2026/97 19 artiklan nojalla välivaiheen tarkastelua koskevan pyynnön intialaiselta vientiä harjoittavalta tuottajalta nimeltään Chandan Steel Ltd, joka oli mukana alkuperäisessä tutkimuksessa ja johon sovelletaan tällä hetkellä 19 prosentin tasoitustullia. Asianomainen yritys esitti riittävää näyttöä siitä, että toimenpiteen jatkaminen ei ole enää tarpeen tasoitustullin käyttöön johtavan tuen vaikutuksen tasaamiseksi. (2) Tämän vuoksi komissio kuultuaan neuvoa-antavaa komiteaa ilmoitti Euroopan yhteisöjen virallisessa lehdessä julkaistussa ilmoituksessa(3) asetuksen (EY) N:o 2450/98 välivaiheen tarkastelun vireillepanosta Chandan Steel Ltd -yrityksen osalta. 2 TARKASTELUA KOSKEVAN PYYNNÖN PERUUTTAMINEN (3) Asianomainen yritys peruutti tarkastelua koskevan pyyntönsä 10 päivänä toukokuuta 2000. Niinpä komissio on päättänyt kyseisen tarkastelun päättämisestä muuttamatta Chandan Steel Ltd -yritykseen sovellettavia toimenpiteitä, ON TEHNYT TÄMÄN PÄÄTÖKSEN: Ainoa artikla Päätetään Intiasta peräisin olevien ruostumattomasta teräksestä valmistettujen tankojen tuonnista annetun asetuksen (EY) N:o 2450/98 välivaiheen tarkastelu. Tehty Brysselissä 6 päivänä joulukuuta 2000. Komission puolesta Pascal Lamy Komission jäsen (1) EYVL L 288, 21.10.1997, s. 1. (2) EYVL L 304, 14.11.1998, s. 1. (3) EYVL L 22, 26.1.2000, s. 7.
Virallinen lehti nro L 326 , 22/12/2000 s. 0080 - 0080



Komission päätös, tehty 11 päivänä joulukuuta 2000, neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista sekä päätösten 84/90/ETY ja 90/442/ETY kumoamisesta (tiedoksiannettu numerolla K(2000) 3701) (ETA:n kannalta merkityksellinen teksti) (2000/807/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY(1), sellaisena kuin se on viimeksi muutettuna komission päätöksellä 2000/556/EY(2), ja erityisesti sen 5 artiklan, sekä katsoo seuraavaa: (1) Komission päätöksessä 84/90/ETY(3), sellaisena kuin se on viimeksi muutettuna päätöksellä 89/163/ETY(4), säädetään kooditetusta muodosta, jossa eläintaudit on direktiivin 82/894/ETY mukaisesti ilmoitettava. (2) Komission päätöksessä 90/442/ETY(5), sellaisena kuin se on viimeksi muutettuna päätöksellä 17. joulukuuta 1996(6), säädetään koodit eläintaudeista ilmoittamiselle. (3) On tarpeen koota nämä päätökset yhteen ja saattaa ne ajan tasalle. Avoimuus toteutuu paremmin, jos nämä päätökset kumotaan ja tehdään uusi päätös vastaavasti. (4) Euroopan talousyhteisön ja Andorran ruhtinaskunnan kirjeenvaihtona tehtyä sopimusta täydentävän, Brysselissä 15 päivänä toukokuuta 1997 allekirjoitetun eläinlääkintää koskevan pöytäkirjan soveltamista koskevista yksityiskohtaisista säännöistä 22 päivänä joulukuuta 1999 tehdyssä EY-Andorra-sekakomitean päätöksessä N:o 2/1999(7) edellytetään, että Andorra lisätään eläintautien ilmoittamista koskevaan ADNS-järjestelmään. (5) Uutta tietokonejärjestelmää ollaan parhaillaan ottamassa käyttöön, jotta tautitiedot voidaan siirtää direktiivissä 82/894/ETY vaaditulla tavalla. (6) Belgia, Suomi, Saksa, Kreikka, Alankomaat, Norja, Portugali ja Espanja ovat muuttaneet ilmoitusjärjestelmässä käytettävää alueiden numerointijärjestelmää. (7) Järjestelmän parantamiseksi on tarpeen säätää taudinpurkausten paikantamisen tarkentamisesta pituus- ja leveyspiirien avulla. (8) Siirrettyjen tietojen luottamuksellisuuden suojaamiseksi tämän päätteen liitteitä ei pitäisi julkaista. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tiedot on lähetettävä eläintautien ilmoittamisjärjestelmää varten tämän päätöksen liitteissä I, II ja III säädetyssä kooditetussa muodossa. 2 artikla Tiedot on lähetettävä eläintautien ilmoittamisjärjestelmää varten tämän päätöksen liitteissä IV-X säädettyjä koodeja käyttäen. 3 artikla Tätä päätöstä sovelletaan 1 päivästä tammikuuta 2001. 4 artikla Kumotaan päätökset 84/90/ETY ja 90/442/ETY 3 artiklassa mainittuna päivämääränä. 5 artikla Tämä päätös on osoitettu kaikille jäsenvaltioille. Tehty Brysselissä 11 päivänä joulukuuta 2000. Komission puolesta David Byrne Komission jäsen (1) EYVL L 378, 31.12.1982, s. 58. (2) EYVL L 235, 19.9.2000, s. 27. (3) EYVL L 50, 21.2.1984, s. 10. (4) EYVL L 61, 4.3.1989, s. 49. (5) EYVL L 227, 21.8.1990, s. 39. (6) K(1996) 4032 lopullinen. (7) EYVL L 31, 5.2.2000, s. 84.
Virallinen lehti nro L 329 , 27/12/2000 s. 0046 - 0046



Neuvoston päätös, tehty 14 päivänä joulukuuta 2000, Euroopan talousyhteisön sekä Tanskan hallituksen ja Grönlannin maakuntahallituksen välisessä kalastusta koskevassa sopimuksessa tarkoitettua kalastusta koskevista edellytyksistä tehdyn neljännen pöytäkirjan väliaikaista soveltamista koskevan sopimuksen tekemisestä kirjeenvaihtona (2000/815/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan, ottaa huomioon komission ehdotuksen, sekä katsoo seuraavaa: (1) Euroopan talousyhteisön sekä Tanskan hallituksen ja Grönlannin maakuntahallituksen välisen, Grönlannin yksinomaisen talousalueen vesillä harjoitettavaa kalastusta koskevan kalastussopimuksen(1) mukaisesti yhteisö sekä Tanskan hallitus ja Grönlannin maakuntahallitus ovat käyneet neuvotteluja uudesta täytäntöönpanopöytäkirjasta, jonka on määrä kattaa vuodet 2001-2006. (2) Näiden neuvottelujen tuloksena parafoitiin 13 päivänä syyskuuta 2000 uusi pöytäkirja. (3) Tämän uuden pöytäkirjan nojalla yhteisön kalastajat saavat mahdollisuuden kalastaa Grönlannin lainkäyttövaltaan kuuluvilla vesillä 1 päivän tammikuuta 2001 ja 31 päivän joulukuuta 2006 välisenä aikana. (4) On välttämätöntä, että kyseistä pöytäkirjaa sovelletaan 1 päivästä tammikuuta 2001, jottei yhteisön kalastusalusten toiminta keskeydy. Tämän vuoksi sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan soveltamisesta väliaikaisesti voimassa olevan pöytäkirjan voimassaolon lakkaamista seuraavasta päivästä alkaen. On syytä hyväksyä kyseinen sopimus, jollei perustamissopimuksen 37 artiklan nojalla tehdystä lopullisesta päätöksestä muuta johdu. (5) Yhteisön kalastajien toimeentulon varmistamiseksi on tärkeää, että nämä pyyntialueet saadaan käyttöön 1 päivänä tammikuuta 2001. Ottaen huomioon asian kiireellisyyden on ehdottoman välttämätöntä myöntää poikkeus Amsterdamin sopimuksen liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan, ON PÄÄTTÄNYT SEURAAVAA: 1 artikla Hyväksytään kirjeenvaihtona yhteisön puolesta Euroopan yhteisön sekä Tanskan hallituksen ja Grönlannin maakuntahallituksen välisessä sopimuksessa tarkoitettua kalastusta koskevia edellytyksiä määrittävän neljännen pöytäkirjan väliaikaista soveltamista koskeva sopimus. Kirjeenvaihtona tehdyn sopimuksen ja pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. Tehty Brysselissä 14 päivänä joulukuuta 2000. Neuvoston puolesta Puheenjohtaja J. Glavany (1) EYVL L 29, 1.2.1985, s. 9.
Virallinen lehti nro L 336 , 30/12/2000 s. 0118 - 0118



Euroopan keskuspankin päätös, tehty 14 päivänä joulukuuta 2000, vuonna 2001 liikkeeseen laskettavien metallirahojen määrän hyväksymisestä (EKP/2000/17) (2000/824/EY) EUROOPAN KESKUSPANKIN NEUVOSTO, joka ottaa huomioon Euroopan yhteisön perustamissopimuksen (jäljempänä "perustamissopimus") ja erityisesti sen 106 artiklan 2 kohdan, sekä katsoo seuraavaa: (1) Euroopan keskuspankilla (EKP) on yksinoikeus hyväksyä jäsenvaltioissa 1 päivästä tammikuuta 1999 liikkeeseen laskettavien metallirahojen määrä. (2) Jäsenvaltiot ovat toimittaneet EKP:n hyväksyttäväksi arvionsa vuonna 2001 liikkeeseen laskettavien kansallisten metallirahojen määrästä ja arvioon on liitetty selitys arviointiperiaatteesta, ON PÄÄTTÄNYT SEURAAVAA: 1 artikla Vuonna 2001 liikkeeseen laskettavien kansallisten metallirahojen määrän hyväksyminen EKP hyväksyy rahaliiton osallistuvissa jäsenvaltioissa vuonna 2001 liikkeeseen laskettavien metallirahojen määrän seuraavan taulukon mukaisesti: >TAULUKON PAIKKA> 2 artikla Loppusäännös Tämä päätös osoitetaan rahaliittoon osallistuville jäsenvaltioille. Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 14 päivänä joulukuuta 2000. EKP:n puheenjohtaja Willem F. Duisenberg
Virallinen lehti nro L 336 , 30/12/2000 s. 0092 - 0092



Neuvoston päätös, tehty 22 päivänä joulukuuta 2000, vastavuoroisia vapauttamistoimenpiteitä sekä EY:n ja Tunisian tasavallan assosiaatiosopimuksen maatalouspöytäkirjojen muuttamista koskevan Euroopan yhteisön ja Tunisian tasavallan sopimuksen tekemisestä kirjeenvaihtona (2000/822/EY) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Maaliskuun 1 päivästä 1998 voimassa olevassa Euroopan yhteisöjen ja niiden jäsenvaltioiden ja Tunisian tasavallan välisen Euro-Välimeri-sopimuksen(1) 16 artiklassa täsmennetään, että yhteisö ja Tunisia vapauttavat asteittain maataloustuotteittensa ja kalastustuotteittensa vastavuoroisen kaupan. (2) Euro-Välimeri-sopimuksessa määrätään, että 1 päivästä tammikuuta 2000 alkaen yhteisö ja Tunisian tasavalta tarkastelevat tilannetta, jotta sopimuspuolten väliset 1 päivästä tammikuuta 2001 alkaen sovellettavat vapauttamistoimenpiteet voidaan vahvistaa. (3) Yhteisö on sopinut Tunisian tasavallan kanssa muuttavansa sopimuksen maatalouspöytäkirjoja n:o 1 ja 3 kirjeenvaihtona tehtävällä sopimuksella. Tämä sopimus olisi hyväksyttävä. (4) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti, ON PÄÄTTÄNYT SEURAAVAA: 1 artikla Hyväksytään yhteisön puolesta maataloustuotteiden kaupan vastavuoroisia vapauttamistoimenpiteitä sekä EY:n ja Tunisian tasavallan assosiaatiosopimuksen maatalouspöytäkirjojen muuttamista koskeva kirjeenvaihtona tehty Euroopan yhteisön ja Tunisian tasavallan välinen sopimus. Sopimusteksti on tämän päätöksen liitteenä. 2 artikla 1. Komissiota avustaa vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(3) 23 artiklalla perustettu viljan hallintokomitea tai tarvittaessa muiden yhteistä markkinajärjestelyjä koskevien asetusten vastaavilla säännöksillä perustetut komiteat tai yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(4) 248 a artiklalla perustettu tullikoodeksikomitea. 2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea vahvistaa / komiteat vahvistavat työjärjestyksensä. 3 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimukset yhteisöä sitovasti. Tehty Brysselissä 22 päivänä joulukuuta 2000. Neuvoston puolesta Puheenjohtaja D. Voynet (1) EYVL L 97, 30.3.1998, s. 1. (2) EYVL L 184, 17.7.1999, s. 23. (3) EYVL L 181, 1.7.1992, s. 21. Asetus sellaisena kuin se on viimeksi muutettuna asetuksella (EY) N:o 1666/2000 (EYVL L 193, 29.7.2000, s. 37). (4) EYVL L 302, 19.10.1992, s. 1.
Virallinen lehti nro L 329 , 27/12/2000 s. 0039 - 0039



Neuvoston päätös, tehty 14 päivänä joulukuuta 2000, Euroopan talousyhteisön ja Päiväntasaajan Guinean tasavallan hallituksen välisessä, Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2000 ja 30 päivän kesäkuuta 2001 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona (2000/814/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan, ottaa huomioon komission ehdotuksen, sekä katsoo seuraavaa: (1) Euroopan yhteisön ja Päiväntasaajan Guinean tasavallan hallituksen välillä Päiväntasaajan Guinean rannikon edustalla harjoitettavasta kalastuksesta tehdyn sopimuksen(1) mukaisesti yhteisö ja Päiväntasaajan Guinean tasavalta ovat käyneet neuvotteluja pidentääkseen vuodella sen pöytäkirjan voimassaoloa, joka päättyi 30 päivänä kesäkuuta 2000. (2) Neuvottelujen tuloksena parafoitiin 16 päivänä kesäkuuta 2000 uusi pöytäkirja. (3) Tämän pöytäkirjan mukaisesti yhteisön kalastajat voivat kalastaa Päiväntasaajan Guinean suvereniteettiin tai lainkäyttövaltaan kuuluvilla vesillä 1 päivän heinäkuuta 2000 ja 30 päivän kesäkuuta 2001 välisenä aikana. (4) Yhteisön alusten kalastustoiminnan pidemmän keskeytymisen estämiseksi on välttämätöntä, että uutta pöytäkirjaa sovelletaan mahdollisimman pian. Tämän vuoksi molemmat sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta 1 päivästä heinäkuuta 2000 alkaen. Kyseinen sopimus olisi hyväksyttävä, jollei perustamissopimuksen 37 artiklan nojalla tehtävästä lopullisesta päätöksestä muuta johdu, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Päiväntasaajan Guinean tasavallan hallituksen välisessä Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2000 ja 30 päivän kesäkuuta 2001 väliseksi ajaksi koskevan pöytäkirjan väliaikaisesta soveltamisesta kirjeenvaihtona tehty sopimus. Kirjeenvaihtona tehdyn sopimuksen sekä pöytäkirjan teksti on tämän päätöksen liitteenä. 2 artikla 1. >TAULUKON PAIKKA> 2. Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 3 artikla Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus yhteisöä sitovasti. Tehty Brysselissä 14 päivänä joulukuuta 2000. Neuvoston puolesta Puheenjohtaja J. Glavany (1) EYVL L 188, 16.7.1984, s. 2, sopimus sellaisena kuin se on muutettuna sopimuksella, joka on hyväksytty asetuksella (ETY) N:o 252/87 (EYVL L 29, 30.1.1987, s. 1).
2000/76/EY: Komission päätös, tehty 17 päivänä joulukuuta 1999, väliaikaisista luetteloista kolmansien maiden laitoksista, joista jäsenvaltiot sallivat luonnonvaraisen riistan lihan tuonnin, tehdyn päätöksen 97/468/EY muuttamisesta (tiedoksiannettu numerolla K(1999) 4675) (ETA:n kannalta merkityksellinen teksti.)



Virallinen lehti nro L 030 , 04/02/2000 s. 0033 - 0034



KOMISSION PÄÄTÖS, tehty 17 päivänä joulukuuta 1999, väliaikaisista luetteloista kolmansien maiden laitoksista, joista jäsenvaltiot sallivat luonnonvaraisen riistan lihan tuonnin, tehdyn päätöksen 97/468/EY muuttamisesta (tiedoksiannettu numerolla K(1999) 4675) (ETA:n kannalta merkityksellinen teksti) (2000/76/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 1 kohdan, sekä katsoo seuraavaa: 1) Komission päätöksessä 97/468/EY(3) vahvistetaan väliaikaiset luettelot laitoksista, joissa tuotetaan luonnonvaraisen riistan lihaa. 2) Latvia on lähettänyt luettelon laitoksista, joissa tuotetaan luonnonvaraisen riistan lihaa ja joiden toimivaltaiset viranomaiset todistavat olevan yhteisön sääntöjen mukaiset. 3) Latvian osalta voidaan siis laatia väliaikainen luettelo luonnonvaraisen riistan lihaa tuottavista laitoksista. 4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liitteen teksti päätöksen 97/468/EY liitteeseen. 2 artikla Tätä päätöstä sovelletaan 15 päivästä joulukuuta 1999. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 1999. Komission puolesta David BYRNE Komission jäsen (1) EYVL L 243, 11.10.1995, s. 17. (2) EYVL L 289, 28.10.1998, s. 36. (3) EYVL L 199, 26.7.1997, s. 62. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA "País: LETONIA/Land: LETLAND/Land: LETTLAND/Χώρα: ΛΕΤΟΝΙΑ/Country: LATVIA/Pays: LETTONIE/Paese: LETTONIA/Land: LETLAND/País: LETÓNIA/Maa: LATVIA/Land: LETTLAND >TAULUKON PAIKKA>"
2000/39/EY: Komission päätös, tehty 16 päivänä joulukuuta 1999, eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa annetun neuvoston direktiivin 90/429/ETY liitteen B muuttamisesta (tiedoksiannettu numerolla K(1999) 4507) (ETA:n kannalta merkityksellinen teksti)



Virallinen lehti nro L 013 , 19/01/2000 s. 0021 - 0021



KOMISSION PÄÄTÖS, tehty 16 päivänä joulukuuta 1999, eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa annetun neuvoston direktiivin 90/429/ETY liitteen B muuttamisesta (tiedoksiannettu numerolla K(1999) 4507) (ETA:n kannalta merkityksellinen teksti) (2000/39/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY(1), sellaisena kuin se on viimeksi muutettuna päätöksellä 1999/608/EY(2), ja erityisesti sen 17 artiklan, sekä katsoo seuraavaa: 1) Aujeszkyn taudin osalta turvallisuuden kannalta riittävänä aikana pidetään 30 päivää epäilyksenalaisen lähetyksen poistamisesta johtuvan tilan puhdistuksen ja desinfioinnin jälkeen. 2) Direktiivin 90/429/ETY liitteessä B olevan I kohdan 4 kohdan b alakohta olisi sen vuoksi muutettava. 3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset. ON TEHNYT TÄMÄN PÄÄTÖKSEN: 1 artikla Korvataan direktiivin 90/429/ETY liitteessä B olevan I kohdan 4 kohdan b alakohta seuraavasti: "30 edellisen päivän aikana ei ole tehty kliinisiä, patologisia eikä serologisia havaintoja Aujeszkyn taudista". 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä joulukuuta 1999. Komission puolesta David BYRNE Komission jäsen (1) EYVL L 224, 18.8.1990, s. 62. (2) EYVL L 242, 14.9.1999, s. 20.